
съобщение
На основание чл. 8, ал. 4 от Наредбата за условията и реда за извършване на екологична оценка на планове и програми (Наредбата за ЕО), РИОСВ – Монтана информира: Подробен устройствен план – парцеларен план за линеен обект на техническата инфраструктура: „Нова кабелна линия за присъединяване към електроразпределителната мрежа на фотоволтаична инсталация в поземлен имот (ПИ) с идентификатор 47723.28.693 по кадастралната карта и кадастралните регистри (КККР) на с. Мездрея, общ. Берковица към ЗРУ 20 kV на подстанция Берковица в ПИ с идентификатор 03928.514.65 по КККР на гр. Берковица  попада в т. 9.1 на Приложение № 2 на Наредбата за ЕО и на основание чл. 2, ал. 2, т. 1 от нея, подлежи на процедура по преценяване на необходимостта от извършване на ЕО.
Трасето попада в границите на защитена зона BG0002090 „Берковица“ за опазване на дивите птици, обявена със Заповед № РД-842/17.11.2008 г. на министъра на околната среда и водите и с утвърден План за управление (Заповед № РД-44/26.01.2016 г. на министъра на околната среда и водите). Извършена е проверка за допустимост, при която се установи, че ПУП – ПП е допустим спрямо режимите в Плана за управление на защитената зона и забраните, вписани в заповедта за обявяването ѝ. Предвид разпоредбите на чл. 2, ал. 1, т. 1 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони, планът подлежи на оценка за съвместимост. 

Преценяването на необходимостта от извършване на екологична оценка и оценката за съвместимост ще бъдат проведени в една процедура, в съответствие с разпоредбите на Наредбата за ЕО и Наредбата за ОС. 

Компетентен орган за произнасяне с решение е директорът на РИОСВ – Монтана.

